CELEX: 32015R0704
Language: hu
Date: 2015-04-30 00:00:00
Title: A Bizottság (EU) 2015/704 rendelete (2015. április 30.) az 1881/2006/EK rendeletnek a kifogott vadon élő tüskéscápákban (Squalus acanthias) található nem dioxin jellegű PCB-kre vonatkozó felső határérték tekintetében történő módosításáról (EGT-vonatkozású szöveg)

1.5.2015   
            
            
               HU
            
            
               Az Európai Unió Hivatalos Lapja
            
            
               L 113/27
            
         A BIZOTTSÁG (EU) 2015/704 RENDELETE
   (2015. április 30.)
   az 1881/2006/EK rendeletnek a kifogott vadon élő tüskéscápákban (Squalus acanthias) található nem dioxin jellegű PCB-kre vonatkozó felső határérték tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az élelmiszerekben előforduló szennyező anyagok ellenőrzésére vonatkozó közösségi eljárások megállapításáról szóló, 1993. február 8-i 315/93/EGK tanácsi rendeletre (1) és különösen annak 2. cikke (3) bekezdésére,
   mivel:
   
               (1)
            
            
               Az 1881/2006/EK bizottsági rendelet (2) felső határértékeket állapít meg a halakban és a halászati termékekben található dioxinokra, dioxin jellegű poliklórozott bifenilekre (PCB-k) és nem dioxin jellegű PCB-kre vonatkozóan.
            
         
               (2)
            
            
               Érdekelteket tömörítő szervezetek adatokat szolgáltattak a kifogott vadon élő tüskéscápákban (Squalus acanthias) található nem dioxin jellegű PCB-k mennyiségéről. Ezek az adatok azt mutatják, hogy a helyes halászati gyakorlat követésével, rendes fogási és növekedési feltételek mellett a jelenlegi 75 ng/g nedves tömeg felső határérték sok esetben nem teljesíthető. A bemutatott adatok arra utalnak, hogy a jelenlegi felső határérték nem igazodik ahhoz az elvhez, hogy a szennyező anyagok felső határértékeit az ésszerűen elérhető legalacsonyabb szintben kell meghatározni. Ezért – az emberek egészségének veszélyeztetése nélkül – helyénvaló növelni a kifogott vadon élő tüskéscápákban (Squalus acanthias) található nem dioxin jellegű PCB-kre vonatkozó jelenlegi felső határértéket.
            
         
               (3)
            
            
               Az 1881/2006/EK rendeletet ezért ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottsága véleményével,
            
         ELFOGADTA EZT A RENDELETET:
   1. cikk
   Az 1881/2006/EK rendelet melléklete e rendelet mellékletének megfelelően módosul.
   2. cikk
   Ez a rendelet Az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2015. április 30-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 37., 1993.2.13., 1. o.
   
   
      (2)  A Bizottság 2006. december 19-i 1881/2006/EK rendelete az élelmiszerekben előforduló egyes szennyező anyagok felső határértékeinek meghatározásáról (HL L 364., 2006.12.20., 5. o.)
   
      MELLÉKLET
      Az 1881/2006/EK rendelet melléklete a következőképpen módosul:
      
                  1.
               
               
                  Az 5.3. pont helyébe a következő szöveg lép:
                  
                              „5.3.
                           
                           
                              Hal színhúsa, halászati termékek és azokból készült termékek (25) (34), az alábbiak kivételével:
                              
                                          —
                                       
                                       
                                          kifogott vadon élő angolna,
                                       
                                    
                                          —
                                       
                                       
                                          kifogott vadon élő tüskéscápa (Squalus acanthias),
                                       
                                    
                                          —
                                       
                                       
                                          kifogott vadon élő édesvízi halak, kivéve az édesvízből kifogott diadróm halfajokat,
                                       
                                    
                                          —
                                       
                                       
                                          halmáj és a belőle készült termékek,
                                       
                                    
                                          —
                                       
                                       
                                          a tengeri élőlényekből készült olaj.
                                       
                                    A rákfélékre vonatkozó felső határérték a végtagok és a has színhúsára (44) alkalmazandó. A tarisznyarákok és a tarisznyarákszerű rákfélék (Brachyura és Anomura) esetében a felső határérték a végtagok színhúsára alkalmazandó.
                           
                           
                              3,5 pg/g nedves tömeg
                           
                           
                              6,5 pg/g nedves tömeg
                           
                           
                              75 ng/g nedves tömeg”
                           
                        
            
                  2.
               
               
                  A melléklet az 5.4. pont után a következő 5.4a. ponttal egészül ki:
                  
                              „5.4a.
                           
                           
                              Kifogott vadon élő tüskéscápa (Squalus acanthias) színhúsa és az abból készült termékek (34)
                           
                           
                              3,5 pg/g nedves tömeg
                           
                           
                              6,5 pg/g nedves tömeg
                           
                           
                              200 ng/g nedves tömeg”